พอดีทานยาคุมแบบ 21 เม็ด ในช่วงเว้นยา 7 วัน ดันเผลอไปกินยาวันที่ 7 คือ ปกติเริ่มทานยาคุมวันจันทร์ แต่เผลอดันไปทานวันอาทิตย์ แต่ทานเม็ดของวันจันทร์ มันจะมีผลต่อประสิทธิภาพการป้องกันการตั้งครรภ์ไหมคะ? และในช่วงที่ทานยาเร็วกว่า 1 วัน สามารถมีเพศสัมพันธ์ได้ไหมคะ และต้องป้องกันด้วยรึป่าวคะ?
สวัสดีค่ะ หากทานยาคุมกำเนิดครบ 21 เม็ด และเว้นระยะไปเพียง 6 วัน แล้วได้เริ่มทานยาแผงใหม่เลย ก็ไม่ได้มีผลต่อประสิทธิภาพของยาในการป้องกันการตั้งครรภ์แต่อย่างใดค่ะ และสามารถที่จะมีเพศสัมพันธ์ได้ตั้งแต่เม็ดแรกที่ทานไป แต่ทั้งนี้ ประจำเดือนก็ควรจะมาแล้วด้วย หากยังไม่มา ก็ต้องตรวจหาการตั้งครรภ์ดูด้วยค่ะหลังจากทานแผงใหม่ครบ 21 เม็ดแล้ว ก็ควรเว้นระยะ 7 วันเช่นเดิม ไม่ควรเว้นระยะสั้นกว่า 7 วันไปเรื่อยๆ เพราะแม้จะไม่มีผลต่อประสิทธิภาพของยาคุม แต่อาจทำให้ระยะห่างระหว่างรอบประจำเดือนสั้นลง จนอาจทำให้ประจำเดือนขาดหายไปได้ค่ะ